Un polițist local a fost filmat în timp ce conduce o familie de rațe pe o stradă spre Canalul Morii din Cluj-Napoca.
Imaginile au fost postate pe pagina de Facebook a Primăriei Cluj-Napoca.
„Rățuștele merg și pe apă și pe bulevard la Cluj-Napoca. Polițiștii locali au condus în siguranță o familie de rațe spre Canalul Morii”, au scris reprezentanții primăriei pe rețeaua de socializare.
Filmarea a fost postată pe Facebook și de primarul orașului, Emil Boc.
„Rățuștele au ajuns din nou acolo unde le place cel mai mult: în apă”, a scris edilul. El a mulțumit Poliției locale pentru implicare și sprijin.